
Y  FARW  WEDI  EI  CHYFODI  Yff  FYW 

NEU'U 

HEN    GREFYDD    NEWYDD. 

TRAETHAWD 


YN  DANGOS 


ANGHYFNEWIDIOLDEB   TEYRNAS  DDUW. 


CAN    CAPT.    D.    JONES. 


"Casts  mifi  tr  Arglwtdd  ni'm  newidir,"  &c— Malaehi. 

"  A  rb&i  yn  wir  a  osododd  Duw  yn  yr  Eglwys;  yn  gyntaf  Afostoliow,  yn 
ail  Prophwydi,  yn  drvdydd  athrawon,  yna  gwyrthiau:  wedi  bynny  doxiau  I 
iachau,  cynorthwyau,  llywodraethau,  rhywiogaethad  tafodac." — Paul. 

"Eithr  pe  bai  i  ni,  neu  i  Angel  o't.  nef  Efengylu  i  cbwi  amgen,  na'r  hyn  a 
Efcngylasom  i  chwi  bydded  Anathema." — Paul  etto. 

"  Ac  efe  (Crist)   a  esgynodd  i'r  uchelder  ac  a   roddes  roddion  i  ddynion." 

"Ac  Efb  a  rodde's  rai  yn  Afostolion,  a  rhai  yn  Brophwydi,"  &c. — Paulfyth, 

"Dymunaf  ar  bob  Cymro  a  wel  y  traethodyn  hwn  ei  ddarllen  yn  bwyllog  a 
diduedd,  ai  farnu  (nid  cyn  ond  wedi  ei  gymbaru)  wrth  v  Gyfraith  a'r  uystiol- 
aetb,  wrth  yr  hon  y  bernir  ni  oil  cyn  hir;  ond  ui  foddlonaf,  i  Dduwinyddion 
y  byd  eistedd  mewn  barn    arnaf,  am   na  osodwyd  hwy  yn  farnwyr." — Yr  awdwr. 

"Profwch  bob  peth,  a  deliwcb  yr  byn  sydd  dda." — mcdd  Paul. 

"Y  neb  a  attebo  beth  cyh  ei  Glywsd,  ffolineb  a  chywilydd  fycld  iddo."— Solonwu. 

RHAGYMADRODD. 


Un  o  wrthrychau  godidoccaf  y  byd,  ie,  prif  addurn  y 
greadigaeth,  yw,  Meddwl  annibynol,  rhodd  y  nef  yw  hon 
i  ddynion,  a'r  hynottaf  o'i  holl  roddion  :  yr  hwn  ni  feiddia 
feddwl  drosto  ei  hun,  nid  yw  ddynol,  a'r  hwn  nad  yra- 
ddwyn  yn  gyferbyniol,  iw'r  rhagrithiwr  gwaethaf  o'r  hil 
ddynol !  Ychydig,  mewn  cydmariaeth  sydd  yn  meddu  ar 
yr  anian  auraidd  hon,  am  nad  ydynt  yn  gwybod  ei 
gwerth ;  ond  yr  wyf  fi,  er  yr  unig  un  o  hil  Gomer  ar  a 
welais  yn  y  wlad)  yn  honi  fy  hawl,  nid  yn  unig  i  gredu,  ond 
hefyd  i  amlygu  yr  athrawiaeth  a  osodir  allan  yn  y  traeth- 
awd  hwn,  ie  mae'n  ddyledswydd  arbenig  arnaf  gyhoeddi  *r 
hyn  a  gredaf  yn  wirioneddau  dvvyfol ;  ped  esgeuluswn  hyny 
ni  byddwn  ddieuog  ger  bron  fy  marnwr.  Gwirionedd  yw'm 
cleddyf,  a  gwn,  mae'r,  hwn  ydwyf."  Sy'n  cynal  fy  neheu- 
law  :  ei  waith  Ef  yw,  am  hyny  nid  ofnaf  beth  a  wnel  dyn  i 
mi! 

Ei  air  ef,  yw'r  unig  reol  anffaeledig  a  hyny  heb 
un  esponiad  ffaeledig  arno."  A  dymunaf  ar  y  darllenydd, 
gydmaru,  yn  onest,  a  diduedd  y  pethau  hyn,  (nid  wrth 
Gyffes  yr  hen  dadau,)  ond  wrth  y  Gyfraith  ar  dystiolaeth, 
oni  ddywedant  yn  61  y  gair  hwn,  hynny  sydd  am  nad  oes 
oleuni  ynddynt.  Pa  un  a  ydyw  y  pethau  hyn  felly  ?  Sydd 
holiad  pwysig  iawn,  ac  a  ddylai  gael  ei  atteb,  nid  wedi  ond 
cyn  eu  cymharu  a'r  drych  cywir  ;  canys  y  neb  a  attebo  beth 
cyn  ei  glywed  ffolineb  a  chywilydd  fydd  iddo."  medd  Sol. 
Dywed  Paul,  "  Profwch  pob  peth,  deliwch  yr  hyn  sydd 
^da,"  Na  fydded  i  neb  ddyfod  i  benderfyniad  byrbwyll  am 
yr  athrawiaeth  hon,  o  herwydd  ei  bod  yn  ymddangos  yn 
newydd  a  dieithr,  canys  yr  hynaf  un  o  bob  athrawiaeth  yw ; 
a  sicr  yw  na  bydd  ddieithr  i  neb  yn  yr  ail-fyd,  os  bydd  yn 
hwn. 


Cyfrifaf  yr  hwn  a'i  prawf  yn  anysgrythyrol,  (raewn 
yspryd  addas,)  yn  ffrund  penaf,  ie  yn  wladgarwr  da;  a 
rhwymaf  fy  hun  i  alw  y  cyfeiliornad  yn  ol,  (vvedi  ei  brofi 
felly,  y  Bibl  yn  unig,  fel  mae'n  ysgrifenedig,  yn  rheol)  yn 
y  modd  mwyaf  cyhoeddus.  Ond,  o'r  oehr  arall,  os  con- 
dcmnia  neb  ef  cyn  ei  chwilio,  gun  roddi  rhwystrau  ar  ei 
ffordd,  efe  a  brawf  ei  bun  yn  annoeth  ac  annbeg,  yn 
wrtbwynebwr  y  gwirionedd  ;  ie  yn  elyii  yw  genedl  ei  bun  ; 
a  bydded  Solomon  yn  farnwr  arno. 

Na  farner  yr  atbrawiaeth  hon  yn  61  yr  ystoriau  disail, 
a'r  mil  ond  un  o  chwedlau  celwyddog,  sydd  eisoes  wedi 
gorlifo'r  wlad  yn  erbjn  yr  enw  hwn  ;  canys  gallaf  brofi 
pob  un  a  glywais  etto,  yn  gelwyddog  a  disail  ;  a  rhoddi 
hollol  foddlonrwydd  i  bob  dyn,  a  addef  un  math  o  brawf. 

Ni  wna  un  dyn  egwyddorol  feio  ar  fy  iaith,  os  nad  yw 
mor  ramadegol;  oherwydd  na  fuom  ymhlith  Cymry  nemawr 
eryn  facbgen  ;  ond  wedi  bod  er's  dros  ddeunaw  mlynedd, 
bron  o  hyd,  ymysg  iethoedd  ereill,  lie  na  cblyw'n  air  o 
boni ;  yn  enwedig  am  y  saith  mlynedd  diweddaf,  ni 
swniodd  un  Cymro  dyrtyr  fwyn  fy  ngwlad  am  awr  yn  fy 
nglyst ;  ac  ni  allai  dim  llai  na  cbariad  at  fy  ngwlad,  a 
dymuniad  mawr  i'm  cyd-genedl  gael  y  gwir ;  ie  fel  y  mae 
yn  yr  lesu,  fy  ngbymell,  dan  y  fath  anfanteision ;  i  gynyg 
iddynt  yr  egwvddoricn  hyn,  gan  wybod  eu  bod  yn 
wabanol  i  bob  athrawiaetb  sydd  yn  y  wlad !  Ond  gwell 
genyf  anturio  ar  fy  nyledswydd,  ar  gost  pob  peth,  byd  yn 
nod  enw  da  (yr  hwn  a  gyfrifaf  yn  well  nae  aur  coeth  lawer) 
ie,  os  bydd  raid  rboddi  bywyd  befyd  yn  ofFrvvm  gwirfodd- 
ol  dros  y  gwirionedd,  uac  anturio  ar  gost  cydwybod  effro 
i  wyddfod  ei  bawdwr,  i  gyfarfod  un  Cymro,  wedi  celu  y 
pethau  hyn  oddiwrtho  !  ! 

Gwrecsam,  Ebiill  4,  1845- 


AMDDIFFmAD  Y  SAINT 

VERSUS 

CYHUDDIADAU   THOMAS   JONES,    MERTHYR, 
AC    ERE  ILL. 


Anwtl  Ddaruenydd,- Ysgrifenwyd  yr  amddiffyniad  canlynol  ar 
y  dysgwyliad  iddo  gael  ymddangos  yn  y  Bedyddiwr.  Aethom  ag  ef 
i'w  swyddfa  ef  yn  Nghaerdyf  yn  bwrpasol,  cynnygiasotn  ef  i'r  Golyg- 
ydd  hwnw  a  fu  ddigon  rhydd  i  gyhoeddi  y  cam-gyhuddiadau  erchyll 
hyny,  a  phob  petb  dirmj'gus  arall  arnom  fel  envvad,  sef  yr  hwn  a 
ymtfrostia  fod  ei  Feduddiwr  ef  yn  gjdioeddiad  rhydd  i  bawb  amddiffyn 
eu  eymmeriadau.  Erfyniasom  yn  daer  a  gostyngedig  am  gael  clirio 
ein  hunain  o'r  bavv  ysgeler  a  ddwbiodd  arnom  yn  ddiachos ;  ond,  fel 
arferol,  yr  atebiad  a  gawsom  ganddo  oedd  gomeddia  I  digywilydd!  Do, 
dvuan,  brawychodd;  glasodd,  cochodd,  duodd,  gwelwodd,  brochodd, 
ac  ymgynddeiriogodd,  heb  un  achos  ond  cynhyriiadau  maleisus  cyd- 
wybod  euog,  nes  y  siglai  ei  liaiau  a'i  holl  gorff  yn  waeth  nfi'r  eiddo 
Belsassar  gynt.  Ac  yn  rigwyneb  pob  taerineb,  rheswm,  a  ehyfiawn- 
der — nid  oedd  fater  beth,  g waeth- waeth  yr  ysgyrnygai  ei  ddannedd,  y 
malai  ewin,  ac  yr  haerai  ychwaneg  o  gyhuddiadau  riisail  ac  enwau 
drwg  arnom,  ie,  yn  ein  gwynebau !  Cyhuddai  y  Saint  o  fod  wedi 
dweyd  na  chafodd  yr  William  Hughes  hwnw  a  dorodd  ei  glun  gyn- 
northwy  gan  blwyf  Merthyr,  a  thrvvy  hyny  ddarfod  iddynt  fforffetio 
eu  geirwiredd ;  ac  o  gaiilyniad,  na  chaent  amddiffyn  eu  hunain  yn  y 
Bedyddiwr.  Dywedasom  y  gellid  profi  y  dynion  duwiolaf  a  fu  yn  y 
byd  erioed  yn  gehvyddog  yn  ol  y  resymeg  yna,  sef  credu  camgyhudd- 
iad  gelyn  proffesedig,  a  gwrthod  gwrando  ar  yr  ochr  arall.  Heriasam 
ef  i  brofi  y  cyhuddiad  gwarthus  hwnw  arnom  fel  enwad,  neu  hyd  y 
nod  i  brofi  fod  cymmaint  ag  un  o'r  Saint  erioed  wedi  dweyd  y  fath 
beth  a  hyny.  O,  yr  oedd  fod  rhyw  Edward  Lewis,  o'r  Coed-duon, 
wedi  ysgrifenu  hyny  i'r  Bedyddiwr  yn  ddigon  o  brawf  iddo  ef,  ebe  efa. 
Dywedasom  nad  oedd  y  gwr  hwnw  wedi  profi  ei  eirwiredd  yn  ddigohol 
i  ni  ei  gredu.  Ac  os  gall  y  gwr  hwnw  brofi  fod  rhai  o'r  Saint  wedi 
dweyd  na  chafodd  W.  Hughes  gynnorthwy  gan  blwyf  Merthyr,  cy- 
hoedded  eu  hcnwau  i'r  byd,  a  thystion  o  hyny  ;  yna  galwn  y  cyfryw 
i  gyfrif,  canys  yr  ydym  ni  wedi  holi  llawer,  a  niethu  cael  un  a  ddy- 
wedodd  hyny.  A  phe  dywedasai  rbyw  un,  dau,  neu  dri  hyny  yn  eu 
hanwybodaeth,  a  fuasai  hyny  yn  profi  yn  agos  i  fil  o  bobl  yn  gel- 
wyddog  ?  A  ydym  ni,  wrth  brofi  eich  gohebwyr  erlidgar  cliwi  yn 
gelwyddog  in  or  eglur,  yn  profi  drwy  hyny  fod  holl  Fedyddwyr  Cymru 
yn  gelwyddog  ?     Ydym,  yn  ol  eich  rhesymeg  cliwi  eich  hunan  ! 

Dywedasom  fod  tystiolaeth  Wm.  Hughes  am  y  peth  hwnw  wedi  ei 
hysgrifenu,.  a'i  geirwiredd  wedi  ei  ardystio  gan  lawer  o  lygad-dystion, 
ei  bod  wedi  ei  hanfou  iddo  ef,  ei  fod  wedi  cyfaddef  iddo  ei  derbyn,  ac 
wedi  gwrthod  ei  chyhoeddi  yn  y  Bedyddiwr  hyd  heddyw ! — fod  y 
dystiolaeth  bono  wedi  ei  chyhoeddi  i'r  byd  ar  y  pryd  hyny,  yn  yr  hon 
yr  addefa  Wm,  Hughes  ei  bun  ddarfod  iddo  gael  cynnorthwy  g^n 


blwyf  Merthyr,  yr  hyn  a  brofa  yn  amlwg  nad  y  Saint  a  ddywedodd 
erioed  na  chafodd  gymhortb  gan  y  plwyf. 

Mae  brad  a  dichell  y  ddyfais  wyrgam  hbno  i'w  weled  yn  amlwg. 
Dyben  gelynion  y  gwirionedd  yn  llunio  y  cyhuddiad  hwnw  ydyw, 
ceisio  profi  y  Saint  yn  gelwyddog  mewn  un  peth,  fel  na  choelier  fod 
Wm.  Hughes  wedi  tori  ei  glun  na  chael  iechyd  !  A  rhyfedd  fel  y 
llwyddant  yn  eu  dyfais  enllibus.  Sylwer  ar  eu  prawf  a'u  sophistry 
gystrawiog !  Rhyw  Edward  Lewis  yn  dweyd  fod  [rhyw  un,  dau,  ynte 
tri,  tybied,  ni  welodd  yn  dda  i  ddweyd,  ond]  y  Seintiau  yn  y  Coed- 
duon  yn  dweyd  na  chafodd  Wm.  Hughes  gymhorth  gan  blwyf  Mer- 
thyr, a'r  "  Quick  yn  Dwr"  celwyddog  hwnw  yn  gwneyd  i'r  relieving 
officer  ddweyd  ei  fod  wedi  cael.  A  dyma  brawf,  medd  golygydd  y 
Bedyddiwr,  na  thorodd  y  dyn  ei  glun,  ac  na  chafodd  iechyd ! !  Pa 
brawf  yw  hyn  ?  Beth  a  wyddai  y  relieving  officer  hwnw  a  dorodd  y 
dyn  ei  goes  ?  Pa  un  ai  efe,  ynte  y  "  Quick  yn  Dwr,"  a  ysgrifenodd 
hyny  ?  Mae'r  ddau  yr  un  lleferydd,  chwaeth,  a  dyben.  Cywilyddied 
y  dichellwyr  ynfyd  wrth  y  fath  dwyll-resymeg  faleisus  !  Ond  dyma 
yr  oreu  a  allant  ddyfeisio  yn  erbyn  y  Saint ;  a  gwell  ganddynt  hyn, 
nag  addef  y  gwir  a  chydnabod  gallu  Duw  yn  y  peth  hwnw.  Pe 
dywedasai  un  o'r  Saint  na  chafodd  ddim  gan  y  plwyf,  pa  fodd  yn  enw 
rheswm  y  dichon  hyny  brofi  enwad  cyfan  o  bobl  yn  gelwyddog  ?  A 
phahatn  y  gwrthodai  y  golygydd  rhagfarnllyd  hwn  iddynt  le  i  amddi- 
ffyn  eu  cam  ?  Atebwn,  mai  oherwydd  y  rhagwelai  ei  hun  yn  ei  liw 
priodol  drwy  hyny,  sef  yn  erlidiwr  creulon,  ac  yn  athrodwr  parhaus. 
Meddyliai  gadw  ei  ddarllenwyr  dan  ei  bawenau,  a  chadw  y  Saint  yn 
y  baw  a  ddwbiodd  efe  arnynt !  Beth  ychwaneg  a  allai  wneyd?  Beth 
ychwaneg  a  allasem  ninnau  wneyd  ?  Cynnygiasom  iddo  ddigonedd 
o  brofion  o'u  dieuogrwydd,  ac  yn  ngwyneb  y  cyfan  pranciai  oddiam- 
gylch  fel  dyn  gwyllt,  gan  waeddi,  "  Pw!  pw !  pw  ! — twyll,  twyll  i  gyd." 
Ni  fynai  glywed  dim  genym,  nac  edrych  ar  ein  hysgrif.  "Ni  wnaf  fi 
ddvm  a  chwi"  ebe  efe;  ac  ymaith  ag  ef  i'w  dwll  mewn  tymherau  drwg, 
gan  slamo  y  drws  ar  ei  ol !  Ie,  Gyniry,  dyma  ymddygiad  golygydd 
y  Bedyddiwr  crefyddol  hwn,  er  ei  holl  ymflFrost  o  "ryddid."  Rhyddid 
un-ochrog  iawn  yw  hyn — Ye,  rhyddid  iddo  ef  gamgyhuddo  a  fyno,  a 
i#iyddid  i  ninnau  oddef  y  cyfan  yn  ddiamddiffyn  o'i  ran  ef.  Diolchwn 
am  ryddid  y  wasg  a'r  gwirionedd  i'n  hamddiffyn,  a  gwnawn  yr  iawn 
ddefnydd  o  honynt  hefyd,  er  ei  waethaf  ef  a'i  blaid  enllibus.  Drwg 
genym  fod  i  ni  ddim  a  wnelom  ag  yntau  ;  ei  fai  ef  ydyw  hyny.  Ond 
cymmaint  a  hyn  wrtho — fod  yn  rhy  ddiweddar  iddo  waeddi,  "Ni  wnaf 
fi  ddim  a  chwi,"  yn  awr,  wedi  bod  yn  ein  difenwi  a  chyhoeddi  pob 
math  o  gableddau  arnom  am  flynyddau.  Mor  gynted  ag  y  dechreuwn 
ni  ymolchi,  tad  y  cawg  i  lawr,  a  chan  genfigenu  gwaedda,  "  Ni  wnaf 
fi  ddim  a  chwi:"  ac  mor  gynted  ag  y  cynllunia  rhai  o'i  gynffonwyr 
ryw  ystori  ddigon  drwg  a  chelwyddog  i  foddio  ei  chwaeth  ef,  allan  a 
hi  yn  y  Bedyddiwr  fel  seren  wibiog,  ac  efallai  enw  rhyw  barchedig  yn 
gynffon  iddi,  fel  ei  chreder  yn  hawddach  gan  y  werin ;  ac  yn  y  fan 
y  dechreuwn  amddifiyn,  dianc  fel  y  cadno  i'w  dwll,  ben  ol  yn  mlaenaf, 
a  than  ysgyrnygu  ei  ddannedd  oddiyno,  gwaedda,  "  Ni  wnaf  fi  ddim 
a  chwi !"  Beth  yw  hyn  ond  dweyd  y  deil  efe  ein  pen  dan  ei  gesail 
tra  gallo,  ac  y  gwahodda  bob  Parch.  Mr.  Davies  o  Ddowlais,  Parch. 


Mr.  Tobit  ger  y  Bout,  Parch.  T.  ab  Ieuan,  Parch.  D.  Williams  o  Aber- 
canaid,  Thomas  Jones  o  Merthyr,  Quick  yn  Dwr  anwireddus,  Meiriado^ 
afresymol,  pob  mad-dog  a  chowards  cyfarthlyd  ereill  drwy'r  dywysog- 
aeth,  i'n  taro  yn  ein  taken,  ac  yr  helpa  yntau  gyda  ei  saethau  brwyn 
bob  cyfleu  a  gaffo.  Mae  yn  ffiaidd  genym  fod  rhaid  i  ni  ddifwyno 
ein  dwylaw  i  drin  y  fath  gadno  drewedig,  ac  ni  buasem  ychwaith  oni 
bai  fod  yn  ddyledus  i'w  ddarllenwyr-  gael  ei  weled  gerfydd  ei  gynflbn 
o  flaen  eu  gwynebau,  fel  y  gwelont  fath  un  ydyw,  a  deall  pa  fodd  i'w 
goelio  ef  a'i  Fedyddiwr  enllibus  o  hyn  allan.  Darllener  a  ganlyn  i 
ddechreu,  a  cheir  ychwaneg  o  sawyr  ei  ymgnofa  efcto,  fel  y  gallo  pawb 
fl'urfio  ei  farn  ei  hun  am  liw  a  llun  ei  galon  ef. 

William  Phillips, 
William  Henshaw, 
Thomas  Pugh. 

\_Copi  o'r  ysgrif  at  Olygydd  y  Bedyddiwr.] 

Mr.  Golygydd, — Dyledus  i  chwi,  i'r  cyhoedd,  i'n  cymmeriadau  ein 
hunain,  ac  yn  enwedig  i'r  grefydd  yr  yinddibyivwn  ami  am  fywyd  tra- 
gwyddol,  yw  amddiflyn  ein  hunain  yn  ngwyneb  y  cam-gyhuddiadau 
gwarthus  a  ddygir  yn  ein  herbyn  gan  ddyn  o'r  enw  Thomas  Jones, 
Merthyr,  ac  a  welir  yn  rhifyn  Hydref  o'r  Bedyddiwr. 

1.  Cyhudda  ni  o  arferyd  enwau  rhyw  "  Ahiram  a  Joseph  Smith  wrth 
fendithio,"  yr  hyn  sydd  hollol  ddisail,  mewn  gwirionedd. 

2.  "  Y  cant  feddiannu  eu  lleoedd  yn  Nauvoo,"  &c.  Nid  yw  hyn  felly 
yehwaith ;  ond  yr  hyn  a  gredwn  mewn  perthynas  i'r  "  ymfudiad  i'r 
America,"  yw  yr  hyn  a  geir  yn  yr  ysgrythyrau  santaidd  ;  a  gwyr  y  gwr 
uchod  na  addawyd  dim  meddiant  i  ni,  nac  iddo  yntau,  yn  Nauvoo,  nac 
yn  un  man  nodedig  arall  ar  y  cyfandir. 

3.  "  Hysbysem  (ebe  efe)  ein  bod  yn  gweled  Iesu  Grist  mewn  whis- 
kers coc/iion,"  &c.  Mae  y  cyhuddiad  hwn  heb  liw  na  llun  iddo,  rnewn 
gwirionedd,  cyn  belled  ag  y  mae  a  wnelo  y  Saint  ag  ef.  Pa  beth  a  allai 
efe  fod  wedi  ei  haeru  yn  debyg  i  hyny,  nis  gwyddom  ni,  ac  nid  ydym  yn 
atebol  drosto. 

4.  Mewn  perthynas  i'r  ddyfais  echryslon  ein  cyhudda  o  honi,  sef,  ein 
bod  wedi  ffagio  cael  dadguddiad,  yn  cyhuddo  y  llywydd  cyntaf  o  fod  yn 
ddrwg  gyda  gwraig  gwr  arall,  fel  ycaffai  dyn  arall  ei  swydd  ef,  &c.  Ei 
wefusau  ei  hun  sydd  yn  ei  fwrw  yn  euog,  fel  y  canlyn — "  Barnasom  y 
gwnai  yr  olaf  yn  well,"  ebe  efe.  Ac  ar  yr  anadliad  nesaf,  dyv/ed — "Fod 
yr  olaf  yn  cael  ei  ystyried  yn  brif-lywydd."  eisoes  !  Afreiuiol  manylu, 
oherwydd  y  mae'r  celwydd  hwn  yn  ddigon  amlwg.  Ond,  mewn  sobr- 
wydd  y  dywedwn,  fod  y  cyhuddiad  hwn,  ie,  bob  gair  o  hono,  vredi  cael 
ei  brofi  yn  hollol  anwireddus  mewn  arholiad  manwl  a  fu  yma  ar  y  peth 
o  flaen  cannoedd,  pa  rai  a  dystiant  hyny  hefyd.  Profwyd  na  chafodd  y 
fath  ddyfais  ryfygus  ac  annuwiol  fodoliaeth,  ond  yn  unig  yn  ei  galon 
genfigenus  ef  ei  hun.  Haera  fod  ereill  wedi  cyduno  ag  ef  yn  hyny. 
Erioed  o'r  blaen  ni  ddywedodd  fod  ond  un  ;  ac  er  cael  pob  annogaeth 
genym  i  brofi  hyny  yn  yr  arholiad  manwl  a  fu  arno  ef,  methodd  brofi 
fod  cymmaint  ag  un  o  honom  yn  gwybod  dim  am  y  fath  gabledd  ysgeler. 
A  rhyfedd,  os  gwir  y  cyhuddiad,  na  ddarfu  i'r  Thomas  Jones  hwn 
ynganu  gair  am  y  fath  beth  am  lawer  o  fisoedd  wedi  yr  amser  y  dy  wed 
iddo  gymmeryd  lie ! 


Nid  oedd  eisieu  y  fatli  ddyfais,  nac  un  ddyfais  arall,  i  ateb  y  dyben  y 
sonia  am  dano,  oherwydd  nad  oedd  dyfodiad  y  llywydd  olaf  i'r  wlad  hon 
yn  effeithio  dim  mewn   un   dull  ar  yr  hwn  oedd   yn  blaenori   yma  o'r 
blaen.     Ac — "No  object  in  viev},  no  design."     Pe  dywedai  y  gwr  ucbod 
y  gwir,  gwyr  yn  dda  na  welodd  gylmddiad  yn  cael  ei  dderbyn  yn  erbyn 
neb  o  honom,  ond   gan  lygad-dystion.     Am  ei   waith  yn  haeru  ei  fod 
wedi  clywed  un  o  bonom  yn  haeru  ddarfod  iddo  gael  dadguddiadau  na 
cbaniata  gweddeidd-dra  iddo  eu   gosod  o  flaen  y  cyhoedd,  na  fydded  i 
chwi,  Syr,  na  neb  arall,  ei  goelio.     A  thybiwn,  pe  yr  adwaenech  chwi  y 
gwr  hwn,  fel  ei  hadwaenir  yma  yn  ei  gartref,  na  chawsai  un  o'i  haeriad- 
au  ymddangos  yn  eich  colofnau,  h.  y.,  os  oes  genych  iyw  barch  i'ch  cy- 
hoeddiad.     Nid  ydym  yn  chwennych  duo  cymmeriad  y  gwr  hwn  mewn 
un  model,  oud  earasem  yn  fawr  ei  adael  yn  Haw  Duw  cynawn.    Dyoddef 
fel  llofrudd  neu  leidr  a  fyddai  bod  yn  ddystaw  yn  hwy,  yn  ngwyneb   y 
fath  gyhuddiadau.     Onid  yw  efe  wedi  ein  gorfodi   i  ddod  allan  fel  hyn, 
i'w  ddangos  ef  yn  ei  liw  priodol,  fel  y  dealloch  chwi  a'ch  darllenwyr 
•^ymmeriad   yr  unig  dyst  a  saif  i  fyny  yn  erbyn  tystiolaeth  cannoedd  o 
Gymry,  i'w   darostwng  hwy,  a'r  oil  sy'n  werth  byw   erddo  (pe  gwir  ei 
haeriadau),   islaw  dynoliaeth.     Ond  mewn  gwirionedd,   Syr,  nid  yw  ei 
gyhuddiadau  ef  i'n  herbyn  yn  ddim  amgen  nag  eflfeilhiau  gwenwynig  ei 
palon  ddialgar  ei  bun,  a*  hyny  ivedi  iddo  gael  ei  esgymuno  o'n  heglwys  ni, 
ac  wedi  ei  brofi  yn  euog  o  becbodau  llawer  mwy  ysgeler  nag  y  dymunem 
enwi.     Cei.-iodd  ddod  yn   ol  amryw  weitbiau  ;    ie,  byd  y  nod  wedi  i'w 
ysgrifgyntaf  ymddangos  yn  y  Bedyddiwr,   dywedodd,  y  byddai  yn  dda 
lo  ddod  yn  ol  i'n  heglwys  ni.  Y  mae  cannoedd  adystiant  iddynt  ei 
giywed  yn  dweyd,  ar  ol  iddo  gael  ei  dori  allan,  "nad  oes  gan  neb  arall  y 
wir  grefydd  ond  ein  heglwys  ni."     Er  hyny,  yr  oedd  ei  yinddygmd  an- 
ioesol  ac  aneclifeiriol  yn  parhau  yn  gyfryw,  fel,  pan  safai  i  fyny  o  flaen 
em  heglwys  i  geisio  ei  le  yn  ein  plith,  na  chodai  cymmaint  ag  un,  o   yn 
agos  i  dri  chant  o  aelodau,  ei  law  o'i  blaic!  !     Ilaerai  y  pryd  hyny  nad. 
cedd  efe  wedi  traethu  y  cybuddiadau  uchod  wrth  y  Ledyddwyr,  pan   y 
gwyddem  ei  fod  wedi  gwneyd  hyny  eisoes.     Pan  welodd  na  chaffai  dder- 
byniad,  ymollyngodd  i'r  fath  nwydau  drwg,  nes  bygwth  ar  gyhoedd  y 
myriai  ddial  arnom  rywfodd,  ac  y  cyhoeddai  bob  peth  a  allai  yn  ein  her- 
hyn  yn  y  Bedguditcr,  &c,  yr  hyn  a  brofodd  i  bawb  nad  oedd   efe  yn  wir 
edifeiriol  am   ei  becbodau  blaenorol ;    ac  o  ganlyniad,  ni  chaniataai   ein 
i-iieolau  eglwysig  iddo  ef,  na  neb  arall  o'r  cyfryw,  aelodaeth  yn  ein  plith. 
Aeth  y  dyn  hwn  mor  afreolus,  nes  gorfod  i'r  swyddwyr   ei  droi  allan  o 
un  cwrdd'cyn  y  diwedd.     Wedi  ei  wrthod  genym  ni,  cynnygiodd  ei  hun 
i'r  Bedyddwyr  drachefn  ;  ond  clywsom  ddarfod  iddynt  hwytiiau  ei  wrthod 
mewn  mwy  nag  un  eglwys,  ac  y  bygythiai  eu  haelodau  ymadael  yn 
hyirach  na  chyfranogi  gyda'r  fath  ddyn.     Ac  yn  ddiweddaf  oil,  cyssegr- 
wyd  ef  a   dwir  santaidd  y  Pabyddion.     Bedyddiodd  ei  blentyn    gyda 
hwy,  a  haera  yn  awr  mai  ganddynt  hwy  yn  unig  y  mae  y  wir  grefydd  ! 
Paham  yr  ystyriii  eich   gobebydd  gvoet-haeriadau  gelyn  proffesedig  ac 
esgymunedig  fel  hwn  yn  deilwng  o  le  mewn  cyhoeddiacl  crefyddol,  yn 
hytrach  na  thystiolaeth    wirach   cannoedd  o  gymmydogion,   yn  hollol 
groes  iddo  ?     Gwyddai  efe  o'r  goreu  fod  y  tyst  dialgar  hwn  yn  cael  ei 
ystyried  gan  ei  frodyr  ef  yn  rhy  ddrwg  i  gael  dyfod  i'w  plith  hwynt ;   ac 
etto  yn  ddigon  cywir  i  gondemnio  enwad  o  ddynion  ereill  ?     A  fyddai  y 
lath  dyst  yn  ddigonol  yn  erbyn  ei  enwad  ef,  neu  yn  erbyn  rhyw  eglwys. 


arall,  lieblaw  y  Saint,  tybied  ?  Na  fyddai  yn  ddiau,  ddim  mwy  nag 
oedd  tystiolaeth  Judas  Iscariot  yn  erbyn  yr  enwad  y  perthynai  yntau 
iddo.  Pa  ddyn  rliesymol  a  ddysgwylia  glywed  llawer  o  wir  gan  ddyn 
esgymunedig,  digon  drwg  i  addef  ei  fod  wedi  rliyfela  yn  wirfoddol  am 
dros  dair  blynedd  yn  erbyn  Duw  a  chydwybod  ? 

Pe  gwir  fyddai  haeriadau  y  dyn  hwn,  na  dim  o'r  cyffelyb,  am  ein 
crefydd,  ai  tybied  y  glynai  dros  banner  miliwn  o  bobl  resymol  yr  oes 
oleu  bon  wrthi  dan  bob  gwawd  ac  erlidigaefb.au,  a'r  rhan  fwyaf  o  honynt 
wedi  bod  gydag  enwadau  ereill  cyn  hyny  1  Pe  twyll  a  fy.ldai  genym, 
ai  tybied,  mewn  difrif,  yr  erlidiai  y  twyllwyr  hyn  ni  mor  arw  ?  Un- 
waith  etto  tystiwn,  mewn  gwirionedd,  nad  yw  y  broffes  fawr  a  wna  y  gwr 
ucbod  am  ei  gydwybodolrwydd  i  "ddadguddio  twyll,"  &c,  namyn  rhag- 
ritb  digywilydd,  er  cael  gan  ereill  ei  gredu,  a'i  unig  ddyben  ydyw  dial 
ar  y  rhai  na  allant  gyd-ddwyn  yn  hwy  a'i  ddrygioni.  Cawsom  lawer  o 
drafferth  er  pan  y  daetb  atom,  i  geisio  ganddo  radio  yn  ffyrdd  cyfhwn- 
der ;  ond  o'r  diwedd  gorfu  arnom  ei  dori  maes,  a  dyma  efe  wedi  dangos 
pwy  ydyw,  mai  "  cybuddwr  y  brodyr,"  wedi  troi  yn  "  angel  y  goleuni." 
Gwir  yw  y  gair  a  ddywed — -"Dyn  drwg  o  drysor  drwg  y  galon  a  ddwg 
allan  bethau  drwg." 

Gan  fod  eicb  cyhoeddiad  yn  ddigon  rhydd  i'r  cyhuddiadau  gwarthvts 
hj'ny,  hyderwn  yn  fawr  y  bydd  yn  ddigon  rhydd  i  dderbyn  hyn  o  ani- 
ddiffyniad  hefyd.  Gallasem  rodrli  i  chwi  lawer  ychwaneg  o  enwan  dyn- 
ion  cymmeradwy,  ond  gobeithiwn  y  boddlona  yr  hyn  a  ganlyn  yn  bres- 
ennol,  yn  ngwyneb  UN  tyst : — Samuel  Morris,  John  Phillips,  David  John, 
William  Morgan,  Daniel  Williams,  David  Rees,  Thomas  Rees,  Thomas 
Smith,  Morgan  Morgans,  Howell  Williams,  David  Jones,  Jenkin 
Hughes,  Joseph  Davies,  Edward  Edwards,  William  Hughes,  Hugh 
Jones,  Jenkyn  Thomas,  John  Griffiths,  Timothy  Wosley. 

Yn  ychwanegol  at  yr  hyn  a  ddywedwyd,  wele  dystiolaeth  William 
Henshaw  ei  hunan  : — "Gan  mai  myfi  yw  y  llywydd  cyntaf  hwrrw  y 
cyfeiria  Thomas  Jones  ato,  dyledus  yw  hysbysu  mai  anwireddau 
hollol  yw  yr  hyn  a  ddywed.  Ni  ddarfu  Capt.  D.  Jones  erioed  geisio 
fy  swydd  i.  Nid  yw  ei  swydd  ef  yn  effieithio  dim  ar  fy  nyledswycklau 
i ;  ac  yna  ni  bu  neb  o'r  Saint  yn  euog  o  ddyfeisio  y  cabledd  ofuadwy 
y  sonia  Thomas  Jones  am  dano,  ond  efe  ei  hun.  Buasai  meddwl  am 
y  fath  ryfyg  yn  ein  llanw  ag  arswyd  a  braw." 

Yr  eiddocb,  &c.,  William  Phillips, 

William  Henshaw, 
Thomas  Pugh. 

Gwel  y  darllenydd  bellaeh  nad  yw  tystiolaeth  y  Thomas  Jones  esgy- 
munedig hwn  yn  deiiwng  o'i  ymddiried  ef,  oherwydd  ei  fod  yn  dweyd 
gormod  i  fod  yn  wir,  ac  yn  ei  groes-ddweyd  ei  hun.  Mewn  rhifyn 
blaenorol  o'r  Bedyddiwr,  galwai  y  dyn  hwn  y  Saint  yn  dwydlwyr,  Hie. 
Haerai  mai  ffug  oedd  y  doniau  ysbrydol  a  broffesant,  a  dyry  enghraiiir  o 
lefaru  mewn  tafodau  dyeithr,  a'r  cyfieithiad,  &c,  "er  profi  twyll  y  Seint- 
iau."  Ac  wedi  y  cwbl,  onid  profi  ein  gwirionedd  y  mae  efe  vn  anwrth- 
wynebadwj'  i  bob  dyn  rhesymol  ?  Sicr  iawn;  canys  addefa  ein  gelyn 
proffesedig  hwn  ein  bod  yn  llefaru  a  thafodau,  cyfieithu,  &c,  ac  o  gan- 
lyniad,  ein  bod  yn  efelycbu  yr  cglv.ys  apostolaidd,  yn  ein  proffes  o  ltiaf. 

Yr  oeddynt  hwy  yn  dweyd,  "  Deisyfwch  ddoniau  ysbrydol ;"  dyma  add- 
efiad  ein  bod  ni  yn  gwneyd  felly  etto.  "  Byddwch  awyddus  i  brophwydo, 
ac  na  waherddwcb  i  lefaru  a  thafodau  dyeithr,"  ebe  Paul;  addefa 
Thomas  Jones  ein  bod  ni  yn  gwneyd  hyny.  Etto — "  Yr  hwn  sydd  yn 
Uefaru  a  thafod  dyeithr,  gweddied  ar  iddo  allu  cyfieithu,"  oedd  y  gor- 
chymyn  apostolaidd  ;  ac  wele  ein  gelyn  penaf  yn  tystiolaethu  fod  y 
Saint  yn  gwneyd  felly.  Ai  tybied  nad  yw  hwn  yn  dyst  digon  diduedd 
gan  hyd  y  nod  Olygydd  y  Bedyddiwr  ei  goelio  ?  Yr  ydym  ni  yn  preg- 
ethu  i'r  byd,  ac  yn  proffesu  ein  hunain  ein  bod  yn  mwynhau  y  doniau 
ysbrydol  hyny  yn  ein  heglwysi.  Mae  y  byd  yn  ammau,  ein  gelynion  yn 
gwadu  ;  ond  o'r  diwedcl,  dyma  iddynt  dystiolaeth  ddigon  cryf,  debygem 
ni,  ein  bod  yn  credu  ein  bod  yn  mwynhau  y  doniau ;  a  phwy  a  wyr  yn 
well  na'r  rhai  a  brofasant  y  rhoddion  nefol  wrth  y  cannoedd  ?  Pe  bai 
Thomas  Jones  mor  gyfrwys  a  gwadu  nad  oeddym  yn  honi  mwynhau  y 
doniau  yn  yr  eglwys,  yna,  cyn  belled  ag  y  credasid  ei  air,  llwyddasai  yn 
ei  amcan  annuwiol.  Ond  y  mae  yn  rhy  ddiweddar  i  hyny  yn  awr,  cany3 
y  mae  wedi  addefein  bod  yn  eu  harferyd.  Mae'n  wir  fod  Thomas  Jones 
yn  haeru  mai  ffug  yw  y  doniau,  ond  y  mae  mor  wir  a  hyny  hefyd  na 
chynnyg  efe  un  math  o  brawf  o  hyny;  na  wna,  mewn  undull,  ond  ei  air 
ef  yn  unig  :  a  pheth  yw  ei  haeriad  ef  yn  ngwyneb  cannoedd  a  wyddant 
yn  well  >.  A  ddichon  rhywun  rhesymol  gredu  y  gwnai  cannoedd  o  rai  a 
i'uant  yn  bregethwyr  doniol,  yn  ddiaconiaid  ffyddlon,  ac  yn  aelodau 
parchus  gyda'r  gwahanol  enwadau  ereill,  barhau  i  ffugio  doniau  ysbrydol 
am  flynyddau,  mewn  uudeb  a  chariad,  heb  gael  un  budd,  na  thai,  na  lies 
trwy  hyny  ?  O  na,  y  mae  y  fath  beth  yn  anmhosibl ;  a'r  neb  a  haera 
hyn,  a  haera  ar  yr  un  anadliad,  mai  ffug  oedd  yr  arferiad  o'r  un  Joniau 
yn  yr  un  fath  achosion  gan  saint  y  dyddiau  gynt,  Deistiaeth  proffesedig 
yw  y  naill  wadiad  yn  ogystal  a'r  Hall. 

CIP-OLWG    AR  Y  DAVID   WILLIAMS  O    AliERCANAID    HWNW,  SYDD  A'l 
FYS    MOR    DDWFN    YN    Y    FRYWES    HALLT    HON. 

Dyma  y  dyn  hwnw  a  gyhoeddodd  ffrwyth  ei  ymenydd  cymmysglyd,  a'i 
eullib  cas,  yn  erbyn  y  Saint,  mewn  traethodyn  bychan  yn  ddiweddar ; 
a  dyma  y  dyn  a  bwyswyd  mor  deg  yn  ei  glorian  ei  hun,  ac  a  gafwyd 
yn  brin  o  reswm,  ysgrythyr,  a  gwirionedd  ;  ac  y  profwyd  ef  yn  dtleist 
athrodus  trwy  ei  lyfryn.  Ac  yn  nesaf  peth,  yn  lie  canlyn  yn  y  blaen 
mewn  brwydr  deg  drwy  yr  argraffwasg  ar  ol  dechreu,  dialai  yn  mhob 
modd  a  allai  o'r  tu  ol  i'r  berth.  Nid  ydym  yn  sicrhau  mai  efe  a  ber- 
swadiodd  un  o'i  aelodau  i  droi  yr  holl  Saint  o'u  gwaith  a'u  tai,  ar  yr 
addefiad  mai  o  herwydd  eu  crefydd  yn  unig  y  gvvneid  hyny.  Ond  hyn 
a  ddywedwn,  Os  nad  efe  oedd  yr  achos  cynhyrfiol  o'r  erlidigaath  gy- 
wilyddus,  a'r  creulondeb  digyffelyb  hwnw,  nad  y  David  Williams  hwn 
a  rwystrodd  un  o'i  braidd  i  wneyd  hyny.  Onid  yw  efe  yn  proffesu 
bod  yn  fugail  ar  braidd  yr  Iesu  addfwyn  ?  Ond  cynddaredd  blaidd 
y w  hyn  yn  hytrach.  Dywed  y  Bibl  i  ni  mai  "  wrth  eu  ffrwythau  yr 
adnabyddwch  hwynt."  Hefyd,  yr  hwn  a  ddywedo  Duw  yn  rhwydd 
wrth  y  neb  a  wnelo  y  fath  beth.  sydd  yn  gyfranog  o'i  weithredoedd 
drwg  ef.  Dywedir  hefyd,  "Na  ddialwch ;"  ond  y  mae  dial  yn  felys 
gan  hwn.  Yn  nesaf  peth,  clywir  ef  yn  y  tafarndai  ar  nos  Sadyrnau 
yn  cymhenu  y  Saint,  yn  mhlith  meddwon,  tyngwyr,  a  rhegwyr.  Cofus 


genym  y  ddiareb,  mai  "adar  o'r  un  lliw  a  ehedant  i'r  un  He."  Clyw- 
soru  fod  rhyw  bregethwr  erlidgar  wedi  methu  cadw  ei  draed  dano,  ac 
yn  mha  le  y  cafodd  ei  hun,  neu  y  cafwyd  ef  gan  ereill,  debygech  chwi, 
wrth  ddychwelyd  o  bregethu  ar  nos  Sul,  ond  mewn  pwll  hwyad !  Nid 
ydym  ni  yn  dweyd  pwy  oedd  y  truan  anffodus  hwnw.  Ond  gwyddom 
mai  David  Williams,  o  Abercanaid,  yw  y  gohebydd  a  ffurfiodd,  a  ofyn- 
odd,  a  ysgrifenodd,  ac  a  anfonodd  atebion  y  Thomas  Jones  hwnw  i'r 
Bedyddiwr,  ac  a  ddymunai  i'w  ddarllenwyr  goelio  ei  dystiolaeth  unigol 
ef,  yn  erhyn  yr  holl  Saint  a'u  crefydd.  Ond  clywch  beth  yw  barn 
David  Williams  ei  hun  am  eirwiredd  a  chymmeriad  y  Thomas  Jones 
hwnw.  Y  mae  tystion  ddarfod  iddynt  ei  glywed  yn  dweyd  mai  dyn 
drwg  a  chelwyddog  oedd  y  tyst  hwnw,  nad  oedd  ei  air  yn  werth  dim 
yn  ei  olwg  ef,  a  bod  ei  holl  aelodau  ef  wedi  gwrthod  derbyn  Thomas 
Jones  yn  aelod  o'u  heglwys  hwynt ;  ac  etto,  dysgwylia  i'r  wlad  gredu 
ei  dystiolaeth  yn  erbyn  y  Saint.  Ddarllenwyr  y  Bedyddiwr,  beth 
meddwch  chwi  am  hwn  ?  Bydded  rhyngoch  chwi  ag  ef.  Yn  nesaf, 
dangoswn  y  benbleth  gelwyddog  a  wauodd  y  ddau  bartner  hyn,  a'r 
modd  y  crogant  eu  gilydd  yn  yr  un  rhaff.  Yn  ei  ragymadrodd  i'w 
holwyddoreg,  yn  rhifyn  Hydref  o'r  Bedyddiwr,  dywed  David  Williams 
wrth  y  golygydd — "  Ni  therfynwyd  yr  ymddyddan  [efo  T.  Jones]  ar 
hyny  [sef  yr  hyn  a  ddaeth  allan  yn  y  rhifyn  blaenorol],  eithr  aethom 
rhag  eiu  blaen."  Ai  "  rhag  eu  blaen"  gyda'r  hanes  a  geir  yn  rhifyn 
Hydref  ?  Beth  arall  a  ddichon  gyfeirio  ato  ?  Ac  os  felly,  paham  y 
gofyna  yr  un  D.  Williams  i  T.  Jones,  yn  yr  ymddyddan  hwnw — "  A 
ydych  yn  aros  yn  yr  un  penderfyniad  yn  bresennol  [sylwer,  a  pha 
bryd  ?]  ag  yr  oeddych  pan  y  buom  yn  ymddyddan  ar  y  mater  hwn  o'r 
blaen?"  Beth!  Oni  ddywedodd  y  fynyd  o'r  blaen,  na  therfynwyd  yr 
ymddyddan  y  pryd  hyny  ?  Oni  ddywed  fod  ganddo  bedwar  o  dystion 
crefyddol,  fod  yr  holl  ymddyddan,  sef  yr  hyn  oedd  yn  y  rhifyn  blaen- 
orol, a'r  un  dan  sylw,  wedi  cymmeryd  lie  ar  yr  un  "  prydnawn  gwaith," 
yn  yr  un  Capel  y  Bedyddwyr  ?  Ie,  dyna  ddywed  David  Williams. 
Ond  sylwer  fel  yr  haera  y  Thomas  Jones  hwn  yn  hollol  groes  iddo  ! 
Dywed  mai  rhyw  amser  arall  y  bu  yr  ymddyddan  olaf  hwn,  a'i  fod 
yntau  yn  parhau  yn  yr  un  penderfyniad  gwrol,  sef  i  gablu  plant  Duw, 
ag  yr  oedd  y  tro  blaenorol.  Pa  un  o'r  ddau  a  goelir  ?  Anmhosibl 
coelio  y  ddau.  Ond  ni  choelia  neb  rhesymol  yr  un  o  honynt,  debyg- 
wn  i.  Goreu  iddo  ef  po  leiaf  a  fo  ganddo  o  dystion  fel  hyn,  onide  ? 
canys  tystion  i'w  erbyn  ei  hun  yw  y  rhai  hyn.  Pwy  fyddai  mor  ffol  a 
dysgwyl  clywed  gwirionedd  gan  y  fath  gyfeillion  hynaws  a'r  rhai  hyn  ? 
Gwr  clofF  yw'r  celwydd.  Unwaith  etto,  am  y  David  Williams  hwn, 
dywed  nad  oedd  yn  meddwl  y  Saint  yn  werth  sylw  pellach,  oddieithr 
i'r  "  Meiriadog  "  hwnw  ofyn  i  Thomas  Jones,  trwy  gyfrwng  y  Bedydd- 
iwr, a  oedd  efe  wedi  addef  wrth  Robert  Evans  mai  celwyddau  a  ysgrif- 
enodd efe  ar  y  Saint,  a  bod  yn  edifar  ganddo.  Ac  yna,  pwy  a  welwn 
yn  neidio  i'r  bwlch,  gan  na  allai  gael  gan  Thomas  Jones  wadu  hyny 
yn  awr,  ond  y  David  Williams  hwn,  fel  teigr  yn  ysp'i'o  ei  fantais  i  gra- 
fangu  ei  ysglyfaeth;  a'r  modd  y  gwna  i  atebion  blaenorol  Thomas 
Jones  i  wneyd  y  tro  yn  awr,  ac  i  brofi  Robert  Evans  yn  gelwyddog,  ac 
i  gadw  yr  argraffiadau  cyntaf  ar  feddwl  y  wlad,  ydyw,  cyfnewid  ei 
gwestiwjx  cyntaf,  fel  pe  buasai  yn  ei  ofyn  wedi  i  gwestiwn  Meiriadog 

ddod  i  raaes,  ac  fel  y  buasai  yr  ateb  hwnw  yn  ateb  i  Meiriadog  hefyd. 
Dytna  ei  gvveithio  hi  yn  drwsgl,  onide  ?  Profasom  eisoes  fel  yr 
ymgrogodd  yn  ei  rvvyd  ei  hun,  trwy  addef  yn  ei  ragymadrodd  fod  yr 
atebion  diweddafwedi  eu  rhoddicyn  i  T.  Jones  wadu.  Ond  y  maeyn 
atnlwg  mai  private  at  ei  bartaer  anwyl,  sef  y  golygydd,  oedd  y  rhag- 
yraadrodd,  ac  iddo  yntau,  naill  ai  yn  ei  frys,  neu  ryw  ffwdan  anflor- 
tunus  arall,  ei  ollwng  allan. 

Gresyn,  er  lies  eu  hachos  hwynt,  na  fuasai  y  ddau  fradwr  yn  deall 
eu  gilydd  yn  well.  Gofaled  Goliath  y  clednvyr  o  Abercanaid.anfon 
ei  secrets  gwenwynig  i'w  gyfaill  ar  eu  pen  eu  hun  y  tro  nesaf,  rhag  ei 
gywilydd.  Ond  pa  fodd  y  gallai  ei  ohebiaeth  ef  fod  yn  atebiad  Tho- 
mas Jones  i  Meiriadog,  oddieithr  ei  fod  yn  brophwyd.  ac  ateb  cwes- 
tiynau  cyn  eu  gofyn  ?  Ond,  er  gweled  ychwaneg  o'r  fastness  gywil- 
yddus  a  garia  y  pregethwr  hwn  a'i  Judas  cyflogedig  yn  mlaen,  raor 
sty  debygasent  hwy  a'r  cwn  lladd-defaid,  darllener  a  ganlyn,  a  chaiff 
y  new  member  o'r  sanhedrim  lion,  sef  Meiriadog,  ei  dynu  drwy'r  felin 
.etto'ar  ei  ben  ei'hun,  a  gweled  ei  fod  wedi  dechreu  gwaeth  job  na'r 
frad  bono  ynghylch  lladrata  corff  Crist  o'r  bedd,  a'i  fod  niewn  gwaeth 
cwmni  na'r  celwyddwyr  hyny. 

ROBERT    EVANS    YN    ERBYN    MEIRIADOG. 

"Yr  ydym  ni  yn  tystio  ddarfod  i  ni  glywed  Thomas  Jones  yn  dweyd 
wrth  Robert  Evans  y  dywediadau  hyny  a  anfonodd  Meiriadog  i'r 
Bedyddiwr,  a  chlywsom  Thomas  Jones  yn  dweyd  llawer  ychwaneg  ar 
y  pryd,  ac  i'r  un  pwrpas.  Gofyi:odd  Robert  Evans  i  Thomas  Jones 
dair  gwaitli  drosodd,  yn  ngwydd  dros  ugain  o  ddynion,  gan  mwyaf 
o'r  byd,  y  cwestiynau  hyny  ac  ereill,  a  chafodd  yr  atebion  hyny.  Cy- 
faddefodd  Thomas  Jones  mai  anwireddau  yw  y  cyhuddiadau  hyny  a 
sryhoeddwyd  yn  y  Bedyddiwr  yn  erbyn  y  Saint.  Cwestiwn  gan  Ro- 
bert Evans — 'A  ydych  chwi,  Thomas  Jones,  yn  cyfackief  yn  ngwydd  y 
dorf  hon  fod  yn  edifar  genych  aehosi  i  hyny  fyned  i'r  Bedyddiwr  V 
Ateb  tran  Thomas  Jones — 'Y  mae  yn  edifar  genyf,  ac  ni  feddyliais  y 
caent  vmddanu'os  yno.'  Cwestiwn  gan  Robert  Evans — '  A  ydych 
chwi  vn  caniatiu  i  mi  ddefnyddio  eich  enw  er  eu  gahv  yn  ol  ?'  Ateb 
gan  Thomas  Jones — '  Ydvvyf,  a  dywedwch  fy  mod  i  yn  dweyd  mai 
anwireddau  ydynt.'  Gwehom  Robert  Evans  yn  ysgrifenu  rhai  o 
atebion  Thomas  Jones  \n  ei  ddydd-lyfr  yn  y  fan,  yn  ein  gwydd  ni  oil; 
ac  fellv  y  gwyddom  mai  gwir  yw  yr  hyn  a  ddywedodd  Robert  Evans 
wrth  Meiriadog  am  y  mater  hwn." 

Howel  Philips,  John  Roberts, 

Edwartj  Owens,  Hopkin  Mathews, 

Rknjamin  Jones,  Daniel  Williams, 

Thomas  John,  Jenkyn  Thomas. 


ARGRAKFWYD    GAN    JOHN    JONES,    RHYDYBONT. 

